title: Rådets afgørelse af 25. juni 2013 om udnævnelse af et medlem af Revisionsretten

text:
               26.6.2013

               DA

               Den Europæiske Unions Tidende

               C 180/12

         RÅDETS AFGØRELSE
   af 25. juni 2013
   om udnævnelse af et medlem af Revisionsretten
   2013/C 180/05
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 286, stk. 2,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Mandatperioden for Ovidiu ISPIR udløber den 30. juni 2013.

               (2)

               Der bør derfor foretages en nyudnævnelse —

         VEDTAGET DENNE AFGØRELSE:
   Artikel 1
   George PUFAN udnævnes til medlem af Revisionsretten for perioden fra den 1. juli 2013 til den 30. juni 2019.
   Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 25. juni 2013.

            På Rådets vegne

         E. GILMORE

            Formand

      (1)  Udtalelse af 12. juni 2013 (endnu ikke offentliggjort i EUT).


title: Kommissionens afgørelse (EU, Euratom) 2017/46 af 10. januar 2017 om kommunikations- og informationssystemernes sikkerhed i Europa-Kommissionen

text:
               11.1.2017

               DA

               Den Europæiske Unions Tidende

               L 6/40

         KOMMISSIONENS AFGØRELSE (EU, Euratom) 2017/46
   af 10. januar 2017
   om kommunikations- og informationssystemernes sikkerhed i Europa-Kommissionen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, særlig artikel 249,
   under henvisning til traktaten om oprettelse af Det Europæiske Atomenergifællesskab,
   ud fra følgende betragtninger:

               (1)

               Kommissionens kommunikations- og informationssystemer (CIS'er) er en integreret del af Kommissionens funktionsmåde, og IT-sikkerhedshændelser kan have en alvorlig indvirkning på Kommissionens transaktioner samt på tredjemand, herunder enkeltpersoner, virksomheder og medlemsstater.

               (2)

               Der er mange trusler, der kan skade fortroligheden, integriteten eller tilgængeligheden af Kommissionens kommunikations- og informationssystemer og de oplysninger, der behandles deri. Disse trusler omfatter ulykker, fejl, bevidste angreb og naturlige begivenheder og skal anerkendes som operationelle risici.

               (3)

               Kommunikations- og informationssystemer skal leveres med et beskyttelsesniveau, der står mål med sandsynligheden for og indvirkningen og arten af de risici, som de udsættes for.

               (4)

               Kommissionens IT-sikkerhed bør sikre, at Kommissionens CIS'er beskytter de oplysninger, de behandler, og at de fungerer, som de skal, når de skal, når de benyttes af legitime brugere.

               (5)

               Kommissionens IT-sikkerhedspolitik bør gennemføres således, at den stemmer overens med Kommissionens politikker om sikkerhed.

               (6)

               Sikkerhedsdirektoratet under Generaldirektoratet for Menneskelige Ressourcer og Sikkerhed har det overordnede ansvar for sikkerheden i Kommissionen under det medlem af Kommissionen, som er ansvarlig for sikkerhed.

               (7)

               Kommissionens tilgang bør være at tage hensyn til EU's politiske initiativer og lovgivning om net- og informationssikkerhed, branchestandarder og god praksis, overholde al relevant lovgivning og tillade interoperabilitet og kompatibilitet.

               (8)

               Kommissionens tjenestegrene med ansvar for kommunikations- og informationssystemer bør træffe og gennemføre passende foranstaltninger, og i hele Kommissionen bør der træffes IT-sikkerhedsforanstaltninger til beskyttelse af kommunikations- og informationssystemer for at sikre effektivitet.

               (9)

               Regler og procedurer for adgang til oplysninger i forbindelse med IT-sikkerhed, herunder håndtering af IT-sikkerhedshændelser, bør stå i forhold til den trussel, som Kommissionen eller dens personale er udsat for, og stemme overens med principperne i Europa-Parlamentets og Rådets forordning (EF) nr. 45/2001 (1) om beskyttelse af fysiske personer i forbindelse med behandling af personoplysninger i unionsinstitutionerne og -organerne og om fri udveksling af sådanne oplysninger og under hensyntagen til princippet om tavshedspligt som fastlagt i artikel 339 i traktaten om Den Europæiske Unions funktionsmåde (TEUF).

               (10)

               Politikker og regler for kommunikations- og informationssystemer, der behandler EU's klassificerede informationer (EUCI), følsomme, ikke-klassificerede informationer og uklassificerede informationer skal stemme fuldt ud overens med Kommissionens afgørelse (EU, Euratom) 2015/443 (2) og (EU, Euratom) 2015/444 (3).

               (11)

               Kommissionen skal gennemgå og ajourføre bestemmelserne om sikkerheden af de kommunikations- og informationssystemer, som Kommissionen anvender.

               (12)

               Kommissionens afgørelse C(2006) 3602 bør derfor ophæves —

         VEDTAGET DENNE AFGØRELSE:
   KAPITEL 1

      ALMINDELIGE BESTEMMELSER

   Artikel 1
   Genstand og anvendelsesområde
   1.   Denne afgørelse gælder alle kommunikations- og informationssystemer (CIS'er), som ejes, indkøbes, styres eller anvendes af eller på vegne af Kommissionen og al Kommissionens brug af disse CIS'er.
   2.   I denne afgørelse fastlægges grundlæggende principper, mål, organisering og ansvar vedrørende sikkerheden af disse CIS'er og navnlig for de af Kommissionens tjenestegrene, der ejer, indkøber, styrer eller anvender CIS'er, herunder CIS'er, der leveres af en intern IT-leverandør. Når et CIS leveres, ejes, styres eller anvendes af en ekstern part på grundlag af en bilateral aftale eller kontrakt med Kommissionen, skal aftale- eller kontraktvilkårene stemme overens med denne afgørelse.
   3.   Denne afgørelse gælder alle Kommissionens tjenestegrene og forvaltningsorganer. Når et af Kommissionens CIS'er anvendes af andre organer og institutioner på grundlag af en bilateral aftale med Kommissionen, skal aftalevilkårene stemme overens med denne afgørelse.
   4.   Uanset eventuelle konkrete angivelser vedrørende særlige grupper af medarbejdere finder denne afgørelse anvendelse på medlemmerne af Kommissionen, på de af Kommissionens medarbejdere, der hører under anvendelsesområdet for vedtægten for tjenestemænd i Den Europæiske Union (»personalevedtægten«) og ansættelsesvilkårene for de øvrige ansatte i Den Europæiske Union (»AØAF«) (4), på udstationerede nationale eksperter i Kommissionen (5), på eksterne leverandører og deres personale, på praktikanter og på enkeltpersoner med adgang til CIS'er inden for denne afgørelses anvendelsesområde.
   5.   Denne afgørelse finder anvendelse på Det Europæiske Kontor for Bekæmpelse af Svig (OLAF), i det omfang dette er foreneligt med EU-lovgivningen og Kommissionens afgørelse 1999/352/EF, EKSF, Euratom (6). Navnlig finder foranstaltningerne i denne afgørelse, herunder anvisninger, inspektioner, forespørgsler og tilsvarende foranstaltninger, muligvis ikke anvendelse på kontorets CIS'er, hvor dette ikke er foreneligt med kontorets uafhængige undersøgelsesfunktion og/eller fortroligheden af de oplysninger, som kontoret indhenter i forbindelse med udøvelsen af denne funktion.
   Artikel 2
   Definitioner
   I denne afgørelse forstås ved:
   1)   »ansvarlig«: at være ansvarlig for handlinger, beslutninger og resultater
   2)   »CERT-EU«: IT-beredskabsenheden for EU's institutioner og agenturer. Dens opgave er at støtte de europæiske institutioner, så de kan beskytte sig selv mod forsætlige og ondsindede angreb, der kan hæmme integriteten af deres IT-aktiver og skade EU's interesser. CERT-EU's aktiviteter omfatter forebyggelse, opdagelse, beredskab og genoprettelse
   3)   »Kommissionens tjenestegrene«: alle Kommissionens generaldirektorater eller tjenestegrene eller et medlem af Kommissionens kabinet
   4)   »Kommissionens sikkerhedsmyndighed«: den rolle, som er fastlagt i afgørelse (EU, Euratom) 2015/444
   5)   »kommunikations- og informationssystem« eller »CIS«: et system, der muliggør håndtering af informationer i elektronisk form, herunder alle aktiver, der kræves til dets drift, og den nødvendige infrastruktur, organisation, personale og informationskilder Denne definition omfatter også virksomhedsapplikationer, delte IT-tjenester, udliciterede systemer og slutbrugerenheder
   6)   »administrationsråd«: det højeste niveau af ledelsestilsyn vedrørende operationelle og administrative spørgsmål i Kommissionen
   7)   »dataejer«: den person, som er ansvarlig for at sikre beskyttelse og anvendelse af et specifikt datasæt, der håndteres af et CIS
   8)   »datasæt«: et sæt oplysninger, der fungerer som en konkret virksomhedsproces eller -aktivitet i Kommissionen
   9)   »hasteprocedure«: et foruddefineret sæt af metoder og ansvar, som anvendes til at reagere på akutte situationer for at forhindre en større indvirkning på Kommissionen
   10)   »informationssikkerhedspolitik«: et sæt informationssikkerhedsmål, som er etableret, gennemført og kontrolleret eller skal etableres, gennemføres og kontrolleres. Dette omfatter, men er ikke begrænset til, afgørelse (EU, Euratom) 2015/444 og (EU, Euratom) 2015/443
   11)   »styrelsesråd for informationssikkerhed«: det ledelsesorgan, der støtter administrationsrådet i dets IT-sikkerhedsrelaterede opgaver
   12)   »intern leverandør af IT-tjenester«: en af Kommissionens tjenestegrene, der leverer fælles IT-tjenester
   13)   »IT-sikkerhed« eller »sikkerhed af CIS«: bevarelse af fortrolighed, integritet og tilgængelighed af CIS'er og de datasæt, de behandler
   14)   »retningslinjer for IT-sikkerhed«: anbefalede, men frivillige foranstaltninger, der hjælper med at støtte IT-sikkerhedsstandarder eller fungerer som reference, når der ikke er fastsat gældende standarder
   15)   »IT-sikkerhedshændelse«: en hændelse, der kan påvirke fortroligheden, integriteten eller tilgængeligheden af et CIS negativt
   16)   »IT-sikkerhedsforanstaltning«: en teknisk eller organisatorisk foranstaltning til afbødning af IT-sikkerhedsrisici
   17)   »IT-sikkerhedsbehov«: en præcis og entydig definition af niveauet af fortrolighed, integritet og tilgængelighed i forbindelse med en oplysning eller et IT-system med henblik på at fastslå det påkrævede beskyttelsesniveau
   18)   »IT-sikkerhedsmål«: en hensigtserklæring til imødegåelse af konkrete trusler og eller til opfyldelse af konkrete organisatoriske sikkerhedskrav eller -forudsætninger
   19)   »IT-sikkerhedsplan«: dokumentationen for de IT-sikkerhedsforanstaltninger, som er påkrævet for at opfylde IT-sikkerhedsbehovene i et CIS
   20)   »IT-sikkerhedspolitik«: et sæt IT-sikkerhedsmål, som er etableret, gennemført og kontrolleret, eller som skal etableres, gennemføres og kontrolleres. Det omfatter denne afgørelse og dens gennemførelsesbestemmelser
   21)   »IT-sikkerhedskrav«: et formaliseret IT-sikkerhedsbehov i en foruddefineret proces
   22)   »IT-sikkerhedsrisiko«: en virkning, som en IT-sikkerhedstrussel kan påføre et CIS ved at udnytte en sårbarhed. En IT-sikkerhedsrisiko er således kendetegnet af to faktorer: 1) usikkerhed, dvs. sandsynligheden for, at en IT-sikkerhedstrussel forårsager en uønsket hændelse, og 2) indvirkning, dvs. de konsekvenser, som en sådan uønsket hændelse kan have på et CIS
   23)   »IT-sikkerhedsstandarder«: konkrete obligatoriske IT-sikkerhedsforanstaltninger, der hjælper med at håndhæve og støtte IT-sikkerhedspolitikken
   24)   »IT-sikkerhedsstrategi«: et sæt projekter og aktiviteter, som har til formål at nå Kommissionens mål, og som skal etableres, gennemføres og kontrolleres
   25)   »IT-sikkerhedstrussel«: en faktor, der potentielt kan føre til en uønsket begivenhed, som kan medføre skade på et CIS. Sådanne trusler kan være uagtsomme eller forsætlige og karakteriseres ved trusselselementer, potentielle mål og angrebsmetoder
   26)   »lokal IT-sikkerhedsansvarlig« eller »LISO«: den person, som er ansvarlig for IT-sikkerheden i en af Kommissionens tjenestegrene
   27)   »personoplysninger«, »behandling af personoplysninger«, »den registeransvarlige« og »register med personoplysninger«: samme betydning som i forordning (EF) nr. 45/2001 og navnlig artikel 2
   28)   »behandling af oplysninger«: alle funktioner i et CIS med hensyn til datasæt, herunder oprettelse, ændring, visning, lagring, transmission, sletning og arkivering af oplysninger. Behandling af oplysninger kan ske i et CIS som et sæt af funktioner til brugerne og som IT-tjenester til andre CIS'er
   29)   »tavshedspligt«: beskyttelse af virksomhedsoplysninger af den slags, som er omfattet af tavshedspligt, navnlig oplysninger om virksomheder og om deres forretningsforbindelser eller omkostningsforhold som fastlagt i artikel 339 i TEUF
   30)   »ansvarlig«: være forpligtet til at handle og træffe beslutninger for at opnå det ønskede resultat
   31)   »sikkerhedsbeskyttelse i Kommissionen«: sikkerhedsbeskyttelse af personer, aktiver og information i Kommissionen og navnlig fysisk beskyttelse af personer og aktiver, integriteten, fortroligheden og tilgængeligheden af informationer og kommunikations- og informationssystemer, samt et uhindret forløb af Kommissionens aktiviteter
   32)   »fælles IT-tjeneste«: den tjeneste, et CIS yder andre CIS'er i forbindelse med behandling af oplysninger
   33)   »systemejer«: den ansvarlige person for overordnet indkøb, udvikling, integration, ændring, drift, vedligeholdelse og tilbagetrækning af et CIS
   34)   »bruger«: enhver person, der bruger en funktionalitet fra et CIS, enten i eller uden for Kommissionen.
   Artikel 3
   Principper for IT-sikkerhed i Kommissionen
   1.   IT-sikkerhed i Kommissionen skal baseres på legalitetsprincippet, proportionalitetsprincippet, princippet om gennemsigtighed og princippet om ansvarlighed.
   2.   IT-sikkerhedsspørgsmål skal tages i betragtning fra starten af udviklingen og gennemførelsen af Kommissionens CIS'er. For at gøre dette skal Generaldirektoratet for Informationsteknologi og Generaldirektoratet for Menneskelige Ressourcer og Sikkerhed inddrages i deres respektive ansvarsområder.
   3.   Effektiv IT-sikkerhed skal sikre et passende niveau af:

               a)

               autenticitet: sikkerhed for, at informationer er ægte og fra bona fide-kilder

               b)

               tilgængelighed: det forhold, at informationer er tilgængelige og kan anvendes på anmodning af en autoriseret enhed

               c)

               fortrolighed: det forhold, at informationer ikke videregives til uautoriserede personer, enheder eller processer

               d)

               integritet: sikkerhed for, at informationerne og aktiverne er korrekte og fuldstændige

               e)

               uafviselighed: evnen til at bevise, at en handling eller begivenhed har fundet sted, så denne handling eller begivenhed ikke senere kan benægtes

               f)

               beskyttelse af personoplysninger: passende sikkerhedsforanstaltninger med hensyn til personoplysninger i fuld overensstemmelse med forordning (EF) nr. 45/2001

               g)

               tavshedspligt: beskyttelse af oplysninger af den slags, som er omfattet af tavshedspligt, navnlig oplysninger om virksomheder og om deres forretningsforbindelser eller omkostningsforhold som fastlagt i artikel 339 i TEUF.

         4.   IT-sikkerhed skal baseres på en risikostyringsproces. Denne proces har til formål at fastlægge niveauet for IT-sikkerhedsrisici og definere sikkerhedsforanstaltninger for at reducere sådanne risici til et passende niveau og med forholdsmæssige omkostninger.
   5.   Alle CIS'er skal identificeres, knyttes til en systemejer og registreres i en fortegnelse.
   6.   Sikkerhedskravene for alle CIS'er skal fastlægges på grundlag af deres sikkerhedsbehov og sikkerhedsbehovene for de oplysninger, de behandler. CIS'er, der leverer tjenester til andre CIS'er, kan udformes således, at de understøtter bestemte niveauer af sikkerhedsbehov.
   7.   IT-sikkerhedsplaner og IT-sikkerhedsforanstaltninger skal stå i forhold til CIS'ets sikkerhedsbehov.
   Processerne i forbindelse med disse principper og aktiviteter beskrives nærmere i gennemførelsesbestemmelserne.
   KAPITEL 2

      ORGANISATION OG ANSVARSOMRÅDER

   Artikel 4
   Administrationsrådet
   Administrationsrådet har det overordnede ansvar for styring af IT-sikkerhed som helhed i Kommissionen.
   Artikel 5
   Styrelsesrådet for informationssikkerhed
   1.   Styrelsesrådet for informationssikkerhed ledes af vicegeneralsekretæren med ansvar for Kommissionens IT-sikkerhedsstyring. Medlemmerne repræsenterer virksomheders interesser og teknologi- og sikkerhedsinteresser i Kommissionens tjenestegrene og omfatter repræsentanter for Generaldirektoratet for Informationsteknologi, Generaldirektoratet for Menneskelige Ressourcer og Sikkerhed, Generaldirektoratet for Budget og, i en toårig rotationsordning, repræsentanter for fire andre af Kommissionens tjenestegrene, hvor IT-sikkerhed er et vigtigt spørgsmål for deres drift. Medlemskab er på øverste ledelsesniveau.
   2.   Styrelsesrådet for informationssikkerhed støtter administrationsrådet i dets IT-sikkerhedsrelaterede opgaver. Styrelsesrådet for informationssikkerhed påtager sig det driftsmæssige ansvar for styringen af IT-sikkerheden som helhed i Kommissionen.
   3.   Styrelsesrådet for informationssikkerhed anbefaler, at Kommissionen vedtager Kommissionens IT-sikkerhedspolitik.
   4.   Styrelsesrådet for informationssikkerhed foretager gennemgange af og rapporterer halvårligt til administrationsrådet om ledelsesmæssige forhold samt om IT-sikkerhedsrelaterede spørgsmål, herunder alvorlige IT-sikkerhedshændelser.
   5.   Styrelsesrådet for informationssikkerhed overvåger og gennemgår den overordnede gennemførelse af denne afgørelse og rapporterer derom til administrationsrådet.
   6.   På forslag fra Generaldirektoratet for Informationsteknologi gennemgår, godkender og overvåger styrelsesrådet for informationssikkerhed gennemførelsen af den rullende IT-sikkerhedsstrategi. Styrelsesrådet for informationssikkerhed rapporterer derom til administrationsrådet.
   7.   Styrelsesrådet for informationssikkerhed overvåger, evaluerer og kontrollerer landskabet for risikohåndtering af virksomhedsoplysninger og har beføjelse til at udstede formelle krav til forbedringer, hvor dette er nødvendigt.
   Processerne i forbindelse med disse ansvarsområder og aktiviteter beskrives nærmere i gennemførelsesbestemmelserne.
   Artikel 6
   Generaldirektoratet for Menneskelige Ressourcer og Sikkerhed
   I forhold til IT-sikkerhed har Generaldirektoratet for Menneskelige Ressourcer og Sikkerhed følgende ansvarsområder: Det skal:

               1)

               sikre overensstemmelse mellem IT-sikkerhedspolitikken og Kommissionens informationssikkerhedspolitik

               2)

               etablere en ramme for godkendelse af brugen af krypteringsteknologier til lagring og formidling af information i CIS'er

               3)

               informere Generaldirektoratet for Informationsteknologi om konkrete trusler, som kan have en betydelig indvirkning på sikkerheden af CIS'er og de datasæt, de behandler

               4)

               gennemføre IT-sikkerhedsinspektioner for at vurdere, om Kommissionens CIS'er overholder sikkerhedspolitikken, og rapportere resultaterne til styrelsesrådet for informationssikkerhed

               5)

               etablere en ramme for godkendelse af adgang og de tilhørende passende sikkerhedsregler til Kommissionens CIS'er fra eksterne netværk og udvikle de tilhørende IT-sikkerhedsstandarder og retningslinjer i tæt samarbejde med Generaldirektoratet for Informationsteknologi

               6)

               foreslå principper og regler for udlicitering af CIS'er for at opretholde en passende kontrol med informationssikkerheden

               7)

               udvikle relevante IT-sikkerhedsstandarder og retningslinjer i forbindelse med artikel 6 i tæt samarbejde med Generaldirektoratet for Informationsteknologi.

         Processerne i forbindelse med disse ansvarsområder og aktiviteter beskrives nærmere i gennemførelsesbestemmelserne.
   Artikel 7
   Generaldirektoratet for Informationsteknologi
   I forbindelse med Kommissionens overordnede IT-sikkerhed har Generaldirektoratet for Informationsteknologi følgende ansvarsområder: Det skal:

               1)

               udvikle IT-sikkerhedsstandarder og -retningslinjer undtagen som fastsat i artikel 6 i tæt samarbejde med Generaldirektoratet for Menneskelige Ressourcer og Sikkerhed for at sikre sammenhæng mellem IT-sikkerhedspolitikken og Kommissionens informationssikkerhedspolitik og foreslå dem til styrelsesrådet for informationssikkerhed

               2)

               vurdere risikostyringsmetoder for IT-sikkerhed, processer og resultater for alle Kommissionens tjenestegrene og regelmæssigt rapportere om dette til styrelsesrådet for informationssikkerhed

               3)

               foreslå en rullende IT-sikkerhedsstrategi, som styrelsesrådet for informationssikkerhed skal revidere og godkende, og som videre skal godkendes af administrationsrådet, og foreslå et program, herunder planlægning af projekter og aktiviteter til gennemførelse af IT-sikkerhedsstrategien

               4)

               overvåge gennemførelsen af Kommissionens IT-sikkerhedsstrategi og regelmæssigt underrette styrelsesrådet for informationssikkerhed derom

               5)

               overvåge IT-sikkerhedsrisici og IT-sikkerhedsforanstaltninger, som er gennemført i CIS'er, og regelmæssigt underrette styrelsesrådet for informationssikkerhed derom

               6)

               regelmæssigt underrette styrelsesrådet for informationssikkerhed om den overordnede gennemførelse og overholdelse af denne afgørelse

               7)

               efter at have rådført sig med Generaldirektoratet for Menneskelige Ressourcer og Sikkerhed anmode systemejerne om at træffe konkrete IT-sikkerhedsforanstaltninger for at afbøde IT-sikkerhedsrisici for Kommissionens CIS'er

               8)

               sikre, at der er et tilstrækkeligt tilgængeligt katalog over Generaldirektoratet for Informationsteknologis IT-sikkerhedstjenester for system- og dataejerne, så de kan påtage sig deres ansvar for IT-sikkerhed og opfylde IT-sikkerhedspolitik og -standarder.

               9)

               give system- og dataejere tilstrækkelig dokumentation og rådføre sig med dem, hvor det er relevant, om de gennemførte IT-sikkerhedsforanstaltninger for deres tjenester for at gøre det lettere at overholde IT-sikkerhedspolitikken og støtte systemejerne i IT-risikostyringen

               10)

               afholde regelmæssige møder i LISO's netværk og støtte LISO'er i udførelsen af deres opgaver

               11)

               definere uddannelsesbehov og koordinere uddannelsesprogrammer om IT-sikkerhed i samarbejde med Kommissionens tjenestegrene samt udvikle, gennemføre og koordinere oplysningskampagner om IT-sikkerhed i tæt samarbejde med Generaldirektoratet for Menneskelige Ressourcer

               12)

               sikre, at systemejere, dataejere og andre roller med IT-sikkerhedsansvar i Kommissionens tjenestegrene bliver gjort opmærksomme på IT-sikkerhedspolitikken

               13)

               informere Generaldirektoratet for Menneskelige Ressourcer og Sikkerhed om konkrete IT-sikkerhedstrusler, hændelser og undtagelser fra Kommissionens IT-sikkerhedspolitik, som systemejerne har anmeldt, og som kan have en betydelig indvirkning på sikkerheden i Kommissionen

               14)

               med hensyn til rollen som intern leverandør af IT-tjenester give Kommissionen et katalog over fælles IT-tjenester med definerede sikkerhedsniveauer. Dette skal ske ved systematisk at vurdere, styre og overvåge IT-sikkerhedsrisici for at gennemføre sikkerhedsforanstaltningerne og nå det definerede sikkerhedsniveau.

         De dermed forbundne processer og mere detaljerede ansvarsområder defineres nærmere i gennemførelsesbestemmelserne.
   Artikel 8
   Kommissionens tjenestegrene
   Med hensyn til IT-sikkerheden i de enkelte tjenestegrene skal lederne af Kommissionens tjenestegrene:

               1)

               formelt udpege en systemejer, som er en tjenestemand eller en midlertidigt ansat, til hvert CIS, som er ansvarlig for IT-sikkerheden i det pågældende CIS, og formelt udpege en dataejer for hvert datasæt, der behandles i et CIS, som skal tilhøre den administrative enhed, som er registeransvarlig for datasæt i henhold til forordning (EF) nr. 45/2001

               2)

               formelt udpege en lokal IT-sikkerhedsansvarlig (LISO), som kan påtage sig ansvaret uafhængigt af systemejere og dataejere. En LISO kan udpeges for en eller flere af Kommissionens tjenestegrene

               3)

               sikre, at der er udformet og gennemført passende risikovurderinger af IT-sikkerheden og IT-sikkerhedsplaner

               4)

               sikre, at der regelmæssigt indberettes et sammendrag af IT-sikkerhedsrisici og -foranstaltninger til Generaldirektoratet for Informationsteknologi

               5)

               med støtte fra Generaldirektoratet for Informationsteknologi sikre, at der er indført passende processer, procedurer og løsninger for at sikre effektiv opdagelse, rapportering og løsning af IT-sikkerhedshændelser vedrørende deres CIS'er

               6)

               iværksætte en hasteprocedure i tilfælde af hastende IT-sikkerhedshændelser

               7)

               påtage sig det ultimative ansvar for IT-sikkerheden, herunder systemejerens og dataejerens ansvarsområder

               8)

               eje risiciene i forbindelse med deres CIS'er og datasæt

               9)

               løse eventuelle uoverensstemmelser mellem dataejere og systemejere og i tilfælde af fortsat uenighed indbringe spørgsmålet for styrelsesrådet for informationssikkerhed

               10)

               sikre, at IT-sikkerhedsplaner og IT-sikkerhedsforanstaltninger gennemføres, og at risiciene er tilstrækkeligt dækket.

         Processerne i forbindelse med disse ansvarsområder og aktiviteter beskrives nærmere i gennemførelsesbestemmelserne.
   Artikel 9
   Systemejere
   1.   Systemejeren er ansvarlig for CIS'ets IT-sikkerhed og rapporterer til lederen af Kommissionens tjenestegren.
   2.   Med hensyn til IT-sikkerhed skal systemejeren:

               a)

               sikre, at CIS'et overholder IT-sikkerhedspolitikken

               b)

               sikre, at CIS'et er korrekt registreret i det relevante lager

               c)

               vurdere IT-sikkerhedsrisici og bestemme IT-sikkerhedsbehovene for hver enkelt CIS i samarbejde med dataejerne og i samråd med Generaldirektoratet for Informationsteknologi

               d)

               udarbejde en sikkerhedsplan, herunder, hvor det er relevant, detaljerede oplysninger om vurderede risici og eventuelle supplerende påkrævede sikkerhedsforanstaltninger

               e)

               gennemføre passende IT-sikkerhedsforanstaltninger, som står i forhold til de identificerede IT-risici, og følge de anbefalinger, som styrelsesrådet for informationssikkerhed har godkendt

               f)

               identificere eventuel afhængighed af andre CIS'er eller fælles IT-tjenester og gennemføre relevante sikkerhedsforanstaltninger baseret på det sikkerhedsniveau, som disse CIS'er eller delte IT-tjenester har foreslået

               g)

               styre og overvåge IT-sikkerhedsrisici

               h)

               regelmæssigt underrette lederen af Kommissionens tjenestegren om risikoprofilen for CIS'ets IT-sikkerhed og underrette Generaldirektoratet for Informationsteknologi om dermed forbundne risici, risikostyringsaktiviteter og trufne sikkerhedsforanstaltninger

               i)

               høre LISO'en for Kommissionens relevante tjenestegrene om IT-sikkerhedsmæssige aspekter

               j)

               udstede anvisninger til brugere om brug af CIS og dermed forbundne data samt om brugernes ansvar i forbindelse med CIS.

               k)

               anmode om godkendelse fra Generaldirektoratet for Menneskelige Ressourcer og Sikkerhed på vegne af krypteringsmyndigheden af ethvert CIS, der anvender krypteringsteknologi

               l)

               på forhånd høre Kommissionens sikkerhedsmyndighed om ethvert system, der behandler EU's klassificerede informationer

               m)

               sikre, at der gemmes sikkerhedskopier af alle krypteringsnøgler på en spærret konto. Genoprettelse af krypterede oplysninger må kun ske med godkendelse efter de rammer, som Generaldirektoratet for Menneskelige Ressourcer og Sikkerhed har defineret

               n)

               overholde alle anvisninger fra relevante registeransvarlige vedrørende beskyttelse af personoplysninger og anvendelse af databeskyttelsesregler om sikker behandling

               o)

               underrette Generaldirektoratet for Informationsteknologi om eventuelle undtagelser fra Kommissionens IT-sikkerhedspolitik, herunder relevante begrundelser

               p)

               indberette eventuelle uløselige uoverensstemmelser mellem dataejeren og systemejeren til lederen af Kommissionens tjenestegren, formidle IT-sikkerhedshændelser til de relevante aktører rettidigt, hvor det er relevant, alt efter hvor alvorlige de er, som fastlagt i artikel 15

               q)

               for udliciterede systemer sikre, at der indgår passende IT-sikkerhedsbestemmelser i udliciteringskontrakterne, og at IT-sikkerhedshændelser, der forekommer i det udliciterede CIS, indberettes i overensstemmelse med artikel 15

               r)

               for CIS'er, der leverer delte IT-tjenester sikre, at der leveres et defineret og tydeligt dokumenteret sikkerhedsniveau, og at der er gennemført sikkerhedsforanstaltninger for CIS'et for at nå det definerede sikkerhedsniveau.

         3.   Systemejere kan formelt uddelegere nogle af eller alle deres IT-sikkerhedsopgaver, men de er fortsat ansvarlige for IT-sikkerheden af deres CIS.
   Processerne i forbindelse med disse ansvarsområder og aktiviteter beskrives nærmere i gennemførelsesbestemmelserne.
   Artikel 10
   Dataejere
   1.   Dataejeren er ansvarlig for IT-sikkerheden for et bestemt datasæt over for lederen af Kommissionens tjenestegren og er ansvarlig for datasættes fortrolighed, integritet og tilgængelighed.
   2.   I forhold til dette datasæt skal dataejeren:

               a)

               sikre, at alle datasæt, som denne er ansvarlig for, klassificeres korrekt i overensstemmelse med afgørelse (EU, Euratom) 2015/443 og (EU, Euratom) 2015/444

               b)

               definere informationssikkerhedsbehov og informere de relevante systemejere om dette behov

               c)

               deltage i CIS-risikovurderingen

               d)

               indberette alle uløselige uoverensstemmelser mellem dataejeren og systemejeren til lederen af Kommissionens tjenestegren

               e)

               formidle IT-sikkerhedshændelser som fastsat i artikel 15.

         3.   Dataejere kan formelt uddelegere nogle af eller alle deres IT-sikkerhedsopgaver, men de bibeholder deres ansvar som fastsat i denne artikel.
   Processerne i forbindelse med disse ansvarsområder og aktiviteter beskrives nærmere i gennemførelsesbestemmelserne.
   Artikel 11
   Lokale IT-sikkerhedsansvarlige (LISO'er)
   I forhold til IT-sikkerhed skal LISO'en:

               a)

               proaktivt identificere og informere systemejere, dataejere og andre roller med IT-sikkerhedsansvar i Kommissionens tjenestegrene om IT-sikkerhedspolitikken

               b)

               samarbejde om IT-sikkerhedsrelaterede spørgsmål i Kommissionens tjenestegren(e) med Generaldirektoratet for Informationsteknologi som led i LISO-netværket

               c)

               deltage i regelmæssige LISO-møder

               d)

               vedligeholde en oversigt over risikostyringsprocessen for informationssikkerhed og over udviklingen og gennemførelsen af sikkerhedsplaner for informationssikkerhed

               e)

               underrette dataejere, systemejere og ledere af Kommissionens tjenestegrene om IT-sikkerhedsrelaterede spørgsmål

               f)

               samarbejde med Generaldirektoratet for Informationsteknologi om at udbrede god IT-sikkerhedspraksis og foreslå særlige oplysnings- og uddannelsesprogrammer

               g)

               indberette IT-sikkerhed og identificere mangler og forbedringer til lederen af Kommissionens tjenestegren(e).

         Processerne i forbindelse med disse ansvarsområder og aktiviteter beskrives nærmere i gennemførelsesbestemmelserne.
   Artikel 12
   Brugere
   1.   I forhold til IT-sikkerhed skal brugere:

               a)

               overholde IT-sikkerhedspolitikken og anvisningerne fra systemejeren om brug af de enkelte CIS'er

               b)

               formidle IT-sikkerhedshændelser som fastsat i artikel 15.

         2.   Brug af Kommissionens CIS i strid med IT-sikkerhedspolitikken eller anvisninger fra systemejeren kan give anledning til disciplinærsager.
   Processerne i forbindelse med disse ansvarsområder og aktiviteter fastlægges yderligere i gennemførelsesbestemmelser.
   KAPITEL 3

      SIKKERHEDSKRAV OG -FORPLIGTELSER

   Artikel 13
   Gennemførelse af denne afgørelse
   1.   Vedtagelsen af gennemførelsesbestemmelser til artikel 6 og af de dermed forbundne standarder og retningslinjer vil være underlagt en bemyndigelsesprocedure i Kommissionen til fordel for de medlemmer af Kommissionen, som er ansvarlige for sikkerhedsspørgsmål.
   2.   Vedtagelsen af alle andre gennemførelsesbestemmelser i forbindelse med denne afgørelse og af de dermed forbundne IT-sikkerhedsstandarder og -retningslinjer vil være underlagt en bemyndigelsesprocedure i Kommissionen til fordel for de medlemmer af Kommissionen, som er ansvarlige for informationsteknologi.
   3.   Styrelsesrådet for informationssikkerhed godkender de i stk. 1 og 2 ovenfor anførte gennemførelsesbestemmelser, standarder og retningslinjer, inden de vedtages.
   Artikel 14
   Overholdelsesforpligtelse
   1.   Det er obligatorisk at overholde bestemmelserne i IT-sikkerhedspolitikken og -standarderne.
   2.   Manglende overholdelse af IT-sikkerhedspolitikken og -standarderne kan give anledning til disciplinærsager i overensstemmelse med traktaterne, personalevedtægten og AØAF, til kontraktlige sanktioner og/eller til retlige skridt i medfør af nationale love og forskrifter.
   3.   Generaldirektoratet for Informationsteknologi skal underrettes om eventuelle undtagelser fra IT-sikkerhedspolitikken.
   4.   Såfremt styrelsesrådet for informationssikkerhed beslutter, at der er en vedvarende uacceptabel risiko for en af Kommissionens CIS'er, foreslår Generaldirektoratet for Informatik i samarbejde med systemejeren afbødende foranstaltninger, som styrelsesrådet for informationssikkerhed skal godkende. Disse foranstaltninger kan bl.a. omfatte øget overvågning og rapportering, begrænsede tjenester og frakobling.
   5.   Styrelsesrådet for informationssikkerhed gennemfører ovennævnte afbødende foranstaltninger, når det er nødvendigt. Styrelsesrådet for informationssikkerhed kan også anbefale generaldirektøren for Generaldirektoratet for Menneskelige Ressourcer og Sikkerhed at indlede en administrativ undersøgelse. Generaldirektoratet for Informationsteknologi underretter styrelsesrådet for informationssikkerhed om enhver situation, hvor der træffes afbødende foranstaltninger.
   Processerne i forbindelse med disse ansvarsområder og aktiviteter fastlægges yderligere i gennemførelsesbestemmelser.
   Artikel 15
   Håndtering af IT-sikkerhedshændelser
   1.   Generaldirektoratet for Informationsteknologi er ansvarlig for at levere det vigtigste operationelle beredskab ved IT-sikkerhedshændelser i Kommissionen.
   2.   Generaldirektoratet for Menneskelige Ressourcer og Sikkerhed skal som bidragende aktører til beredskabet ved IT-sikkerhedshændelser:

               a)

               have ret til adgang til kortfattede oplysninger om alle hændelsesregistreringer og på anmodning fulde oplysninger

               b)

               deltage i krisestyringsgrupper om IT-sikkerhedshændelser og hasteprocedurer for IT-sikkerhed

               c)

               være ansvarlig for forbindelser med politi- og efterretningstjenester

               d)

               foretage kriminaltekniske undersøgelser vedrørende cybersikkerhed i overensstemmelse med artikel 11 i afgørelse (EU, Euratom) 2015/443

               e)

               træffe beslutning om behovet for at indlede en formel undersøgelse

               f)

               underrette Generaldirektoratet for Informationsteknologi om IT-sikkerhedshændelser, der kan udgøre en risiko for andre CIS'er.

         3.   Generaldirektoratet for Informationsteknologi og Generaldirektoratet for Menneskelige Ressourcer og Sikkerhed kommunikerer løbende for at udveksle oplysninger og koordinere håndteringen af sikkerhedshændelser, navnlig IT-sikkerhedshændelser, der kan kræve en formel undersøgelse.
   4.   Hændelseskoordineringstjenesten i IT-beredskabsenheden for EU's institutioner og agenturer (»CERT-EU«) kan anvendes til at støtte hændelseshåndteringsprocessen, når det er relevant, og til at dele viden med andre EU-institutioner og agenturer, som kan være påvirket.
   5.   Systemejere, som er involveret i en IT-sikkerhedshændelse, skal:

               a)

               straks underrette lederen af Kommissionens tjenestegren, Generaldirektoratet for Informationsteknologi, Generaldirektoratet for Menneskelige Ressourcer, LISO'en og, hvor det er relevant, dataejeren af en større IT-sikkerhedshændelse, navnlig hvis den omfatter brud på datafortrolighed

               b)

               samarbejde og følge anvisningerne fra Kommissionens myndigheder om kommunikation, beredskab og udbedring i forbindelse med hændelser.

         6.   Brugere skal rettidigt indberette alle faktiske eller formodede IT-sikkerhedshændelser til den relevante IT-helpdesk.
   7.   Dataejere skal rettidigt indberette alle faktiske eller formodede IT-sikkerhedshændelser til den relevante beredskabsgruppe for IT-sikkerhedshændelser.
   8.   Generaldirektoratet for Informationsteknologi er med støtte fra de øvrige medvirkende aktører ansvarlig for at håndtere alle IT-sikkerhedshændelser i forbindelse med Kommissionens CIS'er, der ikke er udliciterede systemer.
   9.   Generaldirektoratet for Informationsteknologi underretter de af Kommissionens tjenestegrene, som er berørte, om IT-sikkerhedshændelser, de relevante LISO'er og, hvor det er relevant, CERT-EU efter behov.
   10.   Generaldirektoratet for Informationsteknologi indberetter regelmæssigt større IT-sikkerhedshændelser, der påvirker Kommissionens CIS, til styrelsesrådet for informationssikkerhed.
   11.   Den relevante LISO har, på anmodning, adgang til fortegnelser over IT-sikkerhedshændelser vedrørende CIS'et i Kommissionens tjenestegren.
   12.   I tilfælde af en større IT-sikkerhedshændelse er Generaldirektoratet for Informationsteknologi kontaktpunkt for styring af krisesituationer og koordinerer krisestyringsgrupper for IT-sikkerhedshændelser.
   13.   I nødstilfælde kan generaldirektøren for Generaldirektoratet for Informationsteknologi beslutte at lancere en hasteprocedure for IT-sikkerhed. Generaldirektoratet for Informationsteknologi udarbejder hasteprocedurer, som skal godkendes af styrelsesrådet for informationssikkerhed.
   14.   Generaldirektoratet for Informationsteknologi rapporter om gennemførelsen af hasteprocedurerne til styrelsesrådet for informationssikkerhed og lederne af Kommissionens tjenestegrene.
   Processerne i forbindelse med disse ansvarsområder og aktiviteter beskrives nærmere i gennemførelsesbestemmelserne.
   KAPITEL 4

      AFSLUTTENDE BESTEMMELSER

   Artikel 16
   Gennemsigtighed
   Denne afgørelse bekendtgøres for Kommissionens personale og alle personer, som den gælder for, og offentliggøres i Den Europæiske Unions Tidende.
   Artikel 17
   Tilknytning til andre retsakter
   Bestemmelserne i denne afgørelse berører ikke afgørelse (EU, Euratom) 2015/443, afgørelse (EU, Euratom) 2015/444, forordning (EF) nr. 45/2001, Europa-Parlamentets og Rådets forordning (EF) nr. 1049/2001 (7), Kommissionens afgørelse 2002/47/ EF, EFSF, Euratom (8), Europa-Parlamentets og Rådets forordning (EU, Euratom) nr. 883/2013 (9) og afgørelse 1999/352/EF, EKSF, Euratom.
   Artikel 18
   Ophævelse og overgangsbestemmelser
   Afgørelse C(2006) 3602 af 16. august 2006 ophæves.
   Gennemførelsesbestemmelserne og de IT-sikkerhedsstandarder, som blev vedtaget i henhold til artikel 10 i afgørelse C(2006) 3602, er fortsat gældende, i det omfang de ikke strider mod denne afgørelse, indtil de erstattes af de gennemførelsesbestemmelser og standarder, som skal vedtages i henhold til artikel 13 i denne afgørelse. Enhver henvisning til artikel 10 i afgørelse C(2006) 3602 skal læses som en henvisning til artikel 13 i denne afgørelse.
   Artikel 19
   Ikrafttræden
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.

      Udfærdiget i Bruxelles, den 10. januar 2017.

            På Kommissionens vegne

         Jean-Claude JUNCKER

            Formand

      (1)  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).

      (2)  Kommissionens afgørelse (EU, Euratom) 2015/443 af 13. marts 2015 om sikkerhedsbeskyttelse i Kommissionen (EUT L 72 af 17.3.2015, s. 41).

      (3)  Kommissionens afgørelse (EU, Euratom) 2015/444 af 13. marts 2015 om reglerne for sikkerhedsbeskyttelse af EU's klassificerede informationer (EUT L 72 af 17.3.2015, s. 53).

      (4)  Fastlagt ved Rådets forordning (EØF, Euratom, EKSF) nr. 259/68 af 29. februar 1968 om vedtægten for tjenestemænd i De europæiske Fællesskaber og om ansættelsesvilkårene for de øvrige ansatte i disse Fællesskaber samt om særlige midlertidige foranstaltninger for tjenestemænd i Kommissionen (Vedtægten for tjenestemænd) (EFT L 56 af 4.3.1968, s. 1).

      (5)  Kommissionens afgørelse af 12. november 2008 om ordningen for udstationering af nationale eksperter og for nationale eksperter under uddannelse i Kommissionen (C(2008) 6866 final).

      (6)  Kommissionens afgørelse 1999/352/EF, EKSF, Euratom af 28. april 1999 om oprettelse af Det Europæiske Kontor for Bekæmpelse af Svig (OLAF) (EUT L 136 af 31.5.1999, s. 20).

      (7)  Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43).

      (8)  Kommissionens afgørelse 2002/47/EF, EKSF, Euratom af 23. januar 2002 om ændring af dens forretningsorden (EFT L 21 af 24.1.2002, s. 23).

      (9)  Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (EUT L 248 af 18.9.2013, s. 1).


title: Europa-Parlamentets afgørelse om anmodning om ophævelse af Johannes Voggenhubers parlamentariske immunitet (2000/2238(IMM))

text:
C 27 E/32                                          De Europæiske Fællesskabers Tidende                               DA      31.1.2002
Torsdag, den 3. maj 2001
                                                       VEDTAGNE TEKSTER
             1. Anmodning om ophævelse af Peter Sichrovskys parlamentariske immunitet
             A5-0123/2001
             Europa-Parlamentets afgørelse om anmodning om ophævelse af Peter Sichrovskys parlamentariske
                                                      immunitet (2000/2237 (IMM))
             Europa-Parlamentet,
                 der fra dommer ved kriminalretten i Wien, Bruno Weis, har modtaget en anmodning af
                  12. september 2000 om ophævelse af Peter Sichrovskys parlamentariske immunitet, hvorom der blev
                  givet meddelelse på plenarmødet den 5. oktober 2000,
                 der i overensstemmelse med forretningsordenens artikel 6, stk. 3, har hørt Peter Sichrovsky,
                 der henviser til artikel 9 og 10 i protokol af 8. april 1965 vedrørende De Europæiske Fællesskabers
                  privilegier og immuniteter samt til artikel 4, stk. 2, i akt af 20. september 1976 om almindelige
                  direkte valg af repræsentanterne i Europa-Parlamentet,
                 der henviser til De Europæiske Fællesskabers Domstols domme af 12. maj 1964 og 10. juli 1986 (1),
                 der henviser til artikel 57 i den østrigske forfatning,
                 der henviser til forretningsordenens artikel 6,
                 der henviser til betænkning fra Udvalget om Retlige Anliggender og det Indre Marked
                  (A5-0123/2001),
             1.     vedtager ikke at ophæve Peter Sichrovskys parlamentariske immunitet;
             2.     pålægger sin formand straks at sende denne afgørelse og udvalgets betænkning til Republikken
             Østrigs kompetente myndighed.
             (1) Jf. Samling af Domstolens Afgørelser 1954-1964, s. 483, sag 101/63 (Wagner mod Fohrmann og Krier), samt dom
                 i sag 149/85 (Wybot mod Faure), Sml. 1986, s. 2391.
             2. Anmodning om ophævelse af Johannes Voggenhubers parlamentariske
                   immunitet
             A5-0124/2001
             Europa-Parlamentets afgørelse om anmodning om ophævelse af Johannes Voggenhubers parlamen-
                                                 tariske immunitet (2000/2238(IMM))
             Europa-Parlamentet,
                 der fra dommer ved kriminalretten i Wien, Bruno Weis, har modtaget en anmodning af
                  12. september 2000 om ophævelse af Johannes Voggenhubers parlamentariske immunitet, hvorom
                  der blev givet meddelelse på plenarmødet den 5. oktober 2000,
                 der i overensstemmelse med forretningsordenens artikel 6, stk. 3, har hørt Johannes Voggenhuber,
                  som havde anmodet om ophævelse af sin parlamentariske immunitet,
 ---pagebreak--- 31.1.2002      DA                               De Europæiske Fællesskabers Tidende                                         C 27 E/33
                                                                                Torsdag, den 3. maj 2001
              der henviser til artikel 9 og 10 i protokol af 8. april 1965 vedrørende De Europæiske Fællesskabers
               privilegier og immuniteter samt til artikel 4, stk. 2, i akt af 20. september 1976 om almindelige
               direkte valg af repræsentanterne i Europa-Parlamentet,
              der henviser til De Europæiske Fællesskabers Domstols domme af 12. maj 1964 og 10. juli 1986 (1),
              der henviser til artikel 57 i den østrigske forfatning,
              der henviser til forretningsordenens artikel 6,
              der henviser til betænkning fra Udvalget om Retlige Anliggender og det Indre Marked
               (A5-0124/2001),
          1.     vedtager ikke at ophæve Johannes Voggenhubers parlamentariske immunitet;
          2.     pålægger sin formand straks at sende denne afgørelse og udvalgets betænkning til Republikken
          Østrigs kompetente myndighed.
          (1) Jf. Samling af Domstolens Afgørelser 1954-1964, s. 483, sag 101/63 (Wagner mod Fohrmann og Krier), samt dom
              i sag 149/85 (Wybot mod Faure), Sml. 1986, s. 2391.
          3. Anmodning om ophævelse af Elisabeth Jeggles parlamentariske immunitet
          A5-0126/2001
          Europa-Parlamentets afgørelse om anmodning om ophævelse af Elisabeth Jeggles immunitet
                                                         (2001/2031(IMM))
          Europa-Parlamentet,
              der fra det tyske Forbundsjustitsministerium den 12. januar 2001 modtog en anmodning fra retten i
               Münsingen om ophævelse af Elisabeth Jeggles parlamentariske immunitet, hvorom der blev givet
               meddelelse på plenarmødet den 12. februar 2001,
              der i overensstemmelse med forretningsordenens artikel 6, stk. 3, har hørt Elisabeth Jeggle, som har
               anmodet om ophævelse af sin parlamentariske immunitet,
              der henviser til artikel 10 i protokol af 8. april 1965 vedrørende De Europæiske Fællesskabers privile-
               gier og immuniteter samt til artikel 4, stk. 2, i akt af 20. september 1976 om almindelige direkte valg
               af repræsentanterne i Europa-Parlamentet,
              der henviser til De Europæiske Fællesskabers Domstols domme af 12. maj 1964 og 10. juli 1986 (1),
              der henviser til artikel 46 i den tyske grundlov,
              der henviser til forretningsordenens artikel 6,
              der henviser til betænkning fra Udvalget om Retlige Anliggender og det Indre Marked
               (A5-0126/2001),
          (1) Sag 101/63, Wagner mod Fohrmann og Krier, Samling af Domstolens Afgørelser 1954-1964, s. 483, og sag
              149/85, Wybot mod Faure, Sml. 1986, s. 2391.


title: 2014/46/EU: Rådets afgørelse af 28. januar 2014 om beskikkelse af tre britiske suppleanter til Regionsudvalget

text:
               30.1.2014

               DA

               Den Europæiske Unions Tidende

               L 27/59

         RÅDETS AFGØRELSE
   af 28. januar 2014
   om beskikkelse af tre britiske suppleanter til Regionsudvalget
   (2014/46/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den britiske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU (1) og 2010/29/EU (2) om beskikkelse af medlemmerne af og suppleanterne til Regionsudvalget for perioden 26. januar 2010 til 25. januar 2015.

               (2)

               Der er blevet tre pladser ledige som suppleant til Regionsudvalget, efter at Kathy POLLARDs, Mary ROBINSONs og Sharon TAYLORs mandater er udløbet —

         VEDTAGET DENNE AFGØRELSE:
   Artikel 1
   Til Regionsudvalget beskikkes som suppleanter for den resterende del af mandatperioden, dvs. indtil den 25. januar 2015:

               —

               Sherma BATSON, Councillor, Stevenage Borough Council

               —

               Gillian FORD, Councillor, London Borough of Havering

               —

               Kathy POLLARD, Councillor, Babergh District Council.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 28. januar 2014.

            På Rådets vegne

         G. STOURNARAS

            Formand

      (1)  EUT L 348 af 29.12.2009, s. 22.

      (2)  EUT L 12 af 19.1.2010, s. 11.


title: Rådets afgørelse 2008/666/FUSP af 24. juli 2008 om indgåelse af en aftale mellem Den Europæiske Union og Det Schweiziske Forbund om Det Schweiziske Forbunds deltagelse i Den Europæiske Unions retsstatsmission i Kosovo, EULEX KOSOVO

text:
               13.8.2008

               DA

               Den Europæiske Unions Tidende

               L 217/23

         RÅDETS AFGØRELSE 2008/666/FUSP
   af 24. juli 2008
   om indgåelse af en aftale mellem Den Europæiske Union og Det Schweiziske Forbund om Det Schweiziske Forbunds deltagelse i Den Europæiske Unions retsstatsmission i Kosovo, EULEX KOSOVO
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 24,
   under henvisning til henstilling fra formandskabet,
   ud fra følgende betragtninger:

               (1)

               Den 4. februar 2008 vedtog Rådet fælles aktion 2008/124/FUSP om Den Europæiske Unions retsstatsmission i Kosovo (EULEX KOSOVO) (1).

               (2)

               I artikel 13, stk. 4, i den fælles aktion bestemmes det, at detaljerede ordninger vedrørende tredjelandes deltagelse fastlægges i en aftale i overensstemmelse med artikel 24 i traktaten om Den Europæiske Union.

               (3)

               Den 13. december 2004 bemyndigede Rådet formandskabet, om nødvendigt bistået af generalsekretæren/den højtstående repræsentant, til at indlede forhandlinger med tredjelande i forbindelse med fremtidige civile EU-krisestyringsoperationer med henblik på at indgå en aftale på grundlag af en standardaftale mellem Den Europæiske Union og et tredjeland om dette tredjelands deltagelse i en af Den Europæiske Unions civile krisestyringsoperationer. På grundlag heraf har formandskabet forhandlet en aftale med Det Schweiziske Forbund om Det Schweiziske Forbunds deltagelse i Den Europæiske Unions retsstatsmission i Kosovo, EULEX KOSOVO.

               (4)

               Aftalen bør godkendes —

         TRUFFET FØLGENDE AFGØRELSE:
   Artikel 1
   Aftalen mellem Den Europæiske Union og Det Schweiziske Forbund om Det Schweiziske Forbunds deltagelse i Den Europæiske Unions retsstatsmission i Kosovo, EULEX KOSOVO, godkendes hermed på Den Europæiske Unions vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen med bindende virkning for Den Europæiske Union.
   Artikel 3
   Denne afgørelse har virkning fra dagen for vedtagelsen.
   Artikel 4
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 24. juli 2008.

            På Rådets vegne

         B. HORTEFEUX

            Formand

      (1)  EUT L 42 af 16.2.2008, s. 92.
    ---documentbreak---

               13.8.2008

               DA

               Den Europæiske Unions Tidende

               L 217/24

         AFTALE
   mellem Den Europæiske Union og Det Schweiziske Forbund om det Schweiziske Forbunds deltagelse i den Europæiske Unions retsstatsmission i Kosovo, EULEX KOSOVO
   DEN EUROPÆISKE UNION (EU),
   på den ene side, og
   DET SCHWEIZISKE FORBUND,
   på den anden side,
   i det følgende benævnt »parterne«,
   ER UNDER HENVISNING TIL
   Rådet for Den Europæiske Unions vedtagelse af fælles aktion 2008/124/FUSP af 4. februar 2008 om Den Europæiske Unions retsstatsmission i Kosovo, EULEX KOSOVO
   opfordringen til Det Schweiziske Forbund om at deltage i Den Europæiske Unions retsstatsmission i Kosovo (EULEX KOSOVO)
   den vellykkede gennemførelse af styrkeopbygningsprocessen og henstillingen fra EU’s civile øverstbefalende for operationen og Udvalget for de Civile Aspekter af Krisestyring om at godkende Det Schweiziske Forbunds deltagelse i den EU-ledede operation
   Den Udenrigs- og Sikkerhedspolitiske Komités afgørelse EULEX/2/2008 af 22. april 2008 om at acceptere Det Schweiziske Forbunds bidrag til EU’s retsstatsmission i Kosovo, EULEX KOSOVO
   BLEVET ENIGE OM FØLGENDE:
   Artikel 1
   Deltagelse i operationen
   1.   Det Schweiziske Forbund tilslutter sig fælles aktion 2008/124/FUSP af 4. februar 2008 om Den Europæiske Unions retsstatsmission i Kosovo, EULEX KOSOVO (i det følgende benævnt »EULEX KOSOVO«) og enhver fælles aktion eller afgørelse, hvorved Rådet for Den Europæiske Union beslutter at udvide EULEX KOSOVO i overensstemmelse med bestemmelserne i denne aftale og eventuelle nødvendige gennemførelsesarrangementer.
   2.   Det Schweiziske Forbunds bidrag til EULEX KOSOVO berører ikke Den Europæiske Unions selvstændige beslutningstagning.
   3.   Det Schweiziske Forbund sikrer, at dets personel, der deltager i EULEX KOSOVO, varetager sine opgaver i overensstemmelse med

               —

               fælles aktion 2008/124/FUSP om Den Europæiske Unions retsstatsmission i Kosovo, EULEX KOSOVO, og eventuelle efterfølgende ændringer

               —

               operationsplanen

               —

               gennemførelsesforanstaltningerne.

         4.   Det personel, der af Det Schweiziske Forbund udsendes til EULEX KOSOVO, udfører sine opgaver og handler udelukkende i EULEX KOSOVOs interesse.
   5.   Det Schweiziske Forbund underretter i god tid den civile øverstbefalende for operationen og missionschefen for EULEX KOSOVO (i det følgende benævnt »missionschefen«) om eventuelle ændringer af sit bidrag til EULEX KOSOVO.
   6.   Personel, der udsendes til EULEX KOSOVO, underkastes en lægeundersøgelse og et vaccinationsprogram og skal af en kompetent myndighed fra Det Schweiziske Forbund erklæres for egnet til tjeneste ud fra et lægeligt synspunkt. Personel, der udsendes til EULEX KOSOVO, fremlægger kopi af en sådan erklæring.
   Artikel 2
   Status for personel
   1.   Status for det personel, som Det Schweiziske Forbund har bidraget med til EULEX KOSOVO, fastlægges i henhold til bestemmelserne om missionens status, jf. artikel 10, stk. 1, i fælles aktion 2008/124/FUSP af 4. februar 2008 om Den Europæiske Unions retsstatsmission i Kosovo, EULEX KOSOVO.
   2.   Status for det personel, der udstationeres ved hovedkvarteret, og for kommandoenheder uden for Kosovo, fastlægges i henhold til arrangementer mellem det pågældende hovedkvarter og de pågældende kommandoenheder og Det Schweiziske Forbund.
   3.   Med forbehold af den i stk. 1 omhandlede aftale om missionens status har Det Schweiziske Forbund, hvis en sådan foreligger, jurisdiktion over sit eget personel, der deltager i EULEX KOSOVO.
   4.   Det Schweiziske Forbund har ansvaret for at behandle klager fra eller vedrørende et medlem af sit personel i forbindelse med deltagelsen i EULEX KOSOVO. Det Schweiziske Forbund har ansvaret for eventuelt at retsforfølge et medlem af sit personel eller at pålægge vedkommende en disciplinær sanktion efter sine egne love og forskrifter.
   5.   Det Schweiziske Forbund forpligter sig til ved undertegnelsen af denne aftale at fremsætte en erklæring om frafald af krav mod enhver stat, der deltager i EULEX KOSOVO. En model til en sådan erklæring findes i bilaget til denne aftale.
   6.   Den Europæiske Unions medlemsstater forpligter sig til ved undertegnelsen af denne aftale at fremsætte en erklæring om frafald af krav i forbindelse med Det Schweiziske Forbunds deltagelse i EULEX KOSOVO. En model til en sådan erklæring findes i bilaget til denne aftale.
   Artikel 3
   Klassificerede oplysninger
   1.   Det Schweiziske Forbund træffer passende foranstaltninger til at sikre, at EU-klassificerede oplysninger beskyttes i overensstemmelse med Rådet for Den Europæiske Unions sikkerhedsforskrifter, jf. Rådets afgørelse 2001/264/EF af 19. marts 2001, og i overensstemmelse med supplerende retningslinjer fra de kompetente myndigheder, herunder fra missionschefen for EULEX KOSOVO.
   2.   Hvis EU og Det Schweiziske Forbund har indgået en aftale om sikkerhedsprocedurer for udveksling af klassificerede oplysninger, finder bestemmelserne i en sådan aftale anvendelse i forbindelse med EULEX KOSOVO.
   Artikel 4
   Kommandostruktur
   1.   Alt personel, der deltager i EULEX KOSOVO, forbliver under sine nationale myndigheders fulde kommando.
   2.   De nationale myndigheder overdrager den operative kontrol til den civile øverstbefalende for operationerne, som udøver kommandoen og kontrollen på strategisk plan.
   3.   Missionschefen påtager sig ansvaret for og har kommando over og kontrol med EULEX KOSOVO i indsatsområdet.
   4.   Missionschefen har kommando over og kontrol med personel, hold og enheder fra de bidragende stater, som udpeget af den civile øverstbefalende for operationen, samt det administrative og logistiske ansvar, også for de aktiver, ressourcer og oplysninger, som er stillet til rådighed for EULEX KOSOVO.
   5.   Det Schweiziske Forbund har samme rettigheder og pligter i forbindelse med den daglige styring af operationen som de deltagende EU-medlemsstater i overensstemmelse med de retlige instrumenter, der er omhandlet i denne aftales artikel 1, stk. 1.
   6.   Missionschefen har ansvaret for den disciplinære kontrol med EULEX KOSOVO-personellet. I det omfang det er nødvendigt, pålægges disciplinære sanktioner af de relevante nationale myndigheder.
   7.   Det Schweiziske Forbund udpeger en national kontingent (NCL) til at repræsentere sit nationale kontingent i EULEX KOSOVO. NCL refererer til missionschefen for så vidt angår nationale spørgsmål og er ansvarlig for den daglige disciplin i kontingentet.
   8.   Beslutningen om at afslutte operationen træffes af Den Europæiske Union efter høring af Det Schweiziske Forbund, hvis dette land stadig bidrager til EULEX KOSOVO på datoen for operationens afslutning.
   Artikel 5
   Finansielle aspekter
   1.   Det Schweiziske Forbund afholder alle udgifter i forbindelse med sin deltagelse i operationen, bortset fra de udgifter, der afholdes i fællesskab som fastlagt i driftsbudgettet for operationen.
   2.   Det Schweiziske Forbund udbetaler erstatning på de betingelser, der er fastsat i aftalen om missionens status, hvis en sådan foreligger, jf. artikel 2, stk. 1, i denne aftale, såfremt den kendes ansvarlig for at have påført den lokale befolkning eller juridiske personer, hvor operationen gennemføres, død, personskade, tab eller tingsskade.
   Artikel 6
   Arrangementer til gennemførelse af denne aftale
   De tekniske og administrative arrangementer, der er nødvendige for at gennemføre denne aftale, indgås mellem generalsekretæren for Rådet for Den Europæiske Union/den højtstående repræsentant for den fælles udenrigs- og sikkerhedspolitik og de relevante myndigheder i Det Schweiziske Forbund.
   Artikel 7
   Misligholdelse
   Hvis en af parterne ikke overholder de forpligtelser, der er fastsat i de foregående artikler, har den anden part ret til at opsige aftalen med en måneds varsel.
   Artikel 8
   Bilæggelse af tvister
   Tvister om fortolkningen eller anvendelsen af denne aftale bilægges mellem parterne med diplomatiske midler.
   Artikel 9
   Ikrafttræden
   1.   Denne aftale træder i kraft på den første dag i den første måned, efter at parterne har underrettet hinanden om, at de har afsluttet de nødvendige interne procedurer.
   2.   Denne aftale anvendes midlertidigt fra datoen for undertegnelsen.
   3.   Denne aftale forbliver i kraft, så længe Det Schweiziske Forbund bidrager til operationen.

      Udfærdiget i Bruxelles, den 29. juli 2008.

            For den Europæiske Union

            For Det Schweiziske Forbund

   BILAG
   ERKLÆRINGER
   Erklæring fra EU’s medlemsstater
   De EU-medlemsstater, der gennemfører EU’s fælles aktion 2008/124/FUSP om Den Europæiske Unions retsstatsmission i Kosovo, EULEX KOSOVO, vil, for så vidt deres nationale retssystem tillader det, bestræbe sig på i videst muligt omfang at frafalde eventuelle erstatningskrav mod Det Schweiziske Forbund for personskade eller død blandt deres personel eller for tingsskade eller tab af materiel, der tilhører dem og benyttes af EULEX KOSOVO, hvis personskaden, døden, tingsskaden eller tabet er forvoldt af personel fra Det Schweiziske Forbund under udførelsen af dets opgaver i forbindelse med EULEX KOSOVO, når bortses fra grov uagtsomhed eller forsætlig forsømmelse, eller er opstået under benyttelsen af materiel, der tilhører Det Schweiziske Forbund, såfremt dette materiel er benyttet i forbindelse med operationen, når bortses fra grov uagtsomhed eller forsætlig forsømmelse blandt EULEX KOSOVO-personel fra Det Schweiziske Forbund under benyttelsen af dette materiel.
   Erklæring fra Det Schweiziske Forbund
   Som deltager i Den Europæiske Unions retsstatsmission i Kosovo, EULEX KOSOVO, som er oprettet ved EU’s fælles aktion 2008/124/FUSP, vil Det Schweiziske Forbund, for så vidt dets nationale retssystem tillader det, bestræbe sig på i videst muligt omfang at frafalde eventuelle erstatningskrav mod enhver anden stat, der deltager i EULEX KOSOVO, for personskade eller død blandt sit personel eller for tingsskade eller tab af materiel, der tilhører landet og benyttes af EULEX KOSOVO, hvis personskaden, døden, tingsskaden eller tabet er forvoldt af personel fra Det Schweiziske Forbund under udførelsen af dets opgaver i forbindelse med EULEX KOSOVO, når bortses fra grov uagtsomhed eller forsætlig forsømmelse, eller er opstået under benyttelsen af materiel, der tilhører stater, som deltager i EULEX KOSOVO, såfremt dette materiel er benyttet i forbindelse med operationen, når bortses fra grov uagtsomhed eller forsætlig forsømmelse blandt EULEX KOSOVO-personel under benyttelsen af dette materiel.


Avis juridique important

|

31998D1022(01)

Rådets afgørelse af 13. oktober 1998 om udnævnelse af medlemmerne af Det Videnskabelige og Tekniske Udvalg

EF-Tidende nr. C 324 af 22/10/1998 s. 0001 - 0001

RÅDETS AFGØRELSE af 13. oktober 1998 om udnævnelse af medlemmerne af Det Videnskabelige og Tekniske Udvalg (98/C 324/01)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Atomenergifællesskab, særlig artikel 134,under henvisning til udtalelse fra Kommissionen, ogud fra følgende betragtning:ved afgørelse af 7. februar 1994 (1) og afgørelser af 6. oktober 1997 (2) udnævnte Rådet medlemmerne af Det Videnskabelige og Tekniske Udvalg for perioden fra den 1. april 1993 til den 31. marts 1998TRUFFET FØLGENDE AFGØRELSE:Artikel 1 Til medlemmer af Det Videnskabelige og Tekniske udvalg udnævnes for perioden fra den 1. april 1998 til den 31. marts 2003:Th. VAN RENTERGEMCl. A. TRUFFINH. B. MØLLERPr. Dr. A. BIRKHOFERPr. Dr. H.-H. HENNIESPr. Dr. Ch. STREFFERPr. Dr. M. KAUFMANNDipl.-Ing. W. BÜRKLEA. KATSANOSR. CARO MANSOA. GRAU MALONDAJ. M. MARTÍNEZ-VALB. BARRÉL. PATARINP. CASEAUJ.-F. LACRONIQUEP. LALLEMANDDr. F. J. MULLIGANIng. C. MANCINIDr. A. AIRAGHIIng. R. ANDREANIDr. G. DAMIANIIng. R. DE FELICEH. WAGENERH. VAN DER LAANA. H. M. VERKOOIJENUniv.Prof. Dipl.-Ing. Dr. M. HEINDLERUniv.Pr. Dr. P. HILLEPr. J. M. RIBEIRO MOREIRA DE ARAÚJOPr. J. CARVALHO SOARESPr. A. VUORINENL. HÖGBERGS. BJURSTRÖMDr. D. POOLEYDr. S. IONDr. A. DUNCANDr. S. A. HARBISOND. ANDERSONArtikel 2 Udnævnelsen af hver enkelt af de i artikel 1 anførte personer får virkning fra den dato, hvor Rådet modtager meddelelse om, at den pågældende har taget imod udnævnelsen.Udfærdiget i Bruxelles, den 13. oktober 1998.På Rådets vegneC. EINEMFormand(1) EFT C 48 af 16.2.1994, s. 5.(2) EFT C 321 af 22.10.1997, s. 7 og 8.


Avis juridique important

|

31998D1017(02)

Rådets afgørelse af 12. oktober 1998 om udnævnelse af et medlem af Det Rådgivende Udvalg for Euratoms Forsyningsagentur

EF-Tidende nr. C 320 af 17/10/1998 s. 0002 - 0002

RÅDETS AFGØRELSE af 12. oktober 1998 om udnævnelse af et medlem af Det Rådgivende Udvalg for Euratoms Forsyningsagentur (98/C 320/02)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,under henvisning til artikel X i vedtægterne for Euratoms Forsyningsagentur (1), senest ændret ved afgørelse 95/1/EF, Euratom, EKSF af 1. januar 1995 (2),under henvisning til Rådets afgørelse af 27. juni 1997 om udnævnelse af Det Rådgivende Udvalg for Euratoms Forsyningsagentur (3),under henvisning til udtalelse fra Kommissionen, ogud fra følgende betragtninger:En plads som medlem af nævnte udvalg er blevet ledig ved Thierry DUJARDINs fratræden, der blev meddelt Rådet den 30. juni 1998;denne ledige plads skal derfor besættes;den franske regering indstillede en kandidat den 30. juni 1998 -TRUFFET FØLGENDE AFGØRELSE:Eneste artikel Eric PROUST udnævnes til medlem af Det Rådgivende Udvalg for Euratoms Forsyningsagentur for den resterende del af dette udvalgs mandatperiode, dvs. indtil den 28. marts 1999.Udfærdiget i Luxembourg, den 12. oktober 1998.På Rådets vegneR. EDLINGERFormand(1) EFT 27 af 6.12.1958, s. 534/58.(2) EFT L 1 af 1.1.1995, s. 1.(3) EFT C 210 af 11.7.1997, s. 3.


title: Rådets afgørelse (EU) 2015/904 af 17. december 2014 om undertegnelse på Den Europæiske Unions vegne og om midlertidig anvendelse af protokollen til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side vedrørende en rammeaftale mellem Den Europæiske Union og Den Demokratiske Folkerepublik Algeriet om de generelle principper for Den Demokratiske Folkerepublik Algeriets deltagelse i EU-programmerne

text:
               13.6.2015

               DA

               Den Europæiske Unions Tidende

               L 148/1

         RÅDETS AFGØRELSE (EU) 2015/904
   af 17. december 2014
   om undertegnelse på Den Europæiske Unions vegne og om midlertidig anvendelse af protokollen til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side vedrørende en rammeaftale mellem Den Europæiske Union og Den Demokratiske Folkerepublik Algeriet om de generelle principper for Den Demokratiske Folkerepublik Algeriets deltagelse i EU-programmerne
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 212, sammenholdt med artikel 218, stk. 5 og 7,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 18. juni 2007 bemyndigede Rådet Kommissionen til at føre forhandlinger om en protokol til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side (1) vedrørende en rammeaftale mellem Den Europæiske Union og Den Demokratiske Folkerepublik Algeriet om de generelle principper for Den Demokratiske Folkerepublik Algeriets deltagelse i EU-programmerne (i det følgende benævnt »protokollen«).

               (2)

               Forhandlingerne er afsluttet.

               (3)

               Formålet med protokollen er at fastlægge de finansielle og tekniske regler, der gør det muligt for Den Demokratiske Folkerepublik Algeriet at deltage i visse EU-programmer. Den i protokollen fastsatte horisontale ramme udgør en foranstaltning til økonomisk, finansielt og teknisk samarbejde, der giver adgang til bistand, navnlig finansiel bistand, der ydes af Unionen i medfør af EU-programmerne. Denne ramme finder kun anvendelse på EU-programmer, som de til grund for programmerne liggende retsakter giver Den Demokratiske Folkerepublik Algeriet mulighed for at deltage i. Undertegnelsen og den midlertidige anvendelse af protokollen medfører således ikke udøvelse af de beføjelser inden for rammerne af de forskellige sektorpolitikker, som forfølges med programmerne, da disse beføjelser udøves ved programmernes oprettelse.

               (4)

               Protokollen bør undertegnes på Unionens vegne og anvendes midlertidigt, indtil afslutningen af procedurerne for dens indgåelse —

         VEDTAGET DENNE AFGØRELSE:
   Artikel 1
   Der gives herved bemyndigelse til undertegnelse på Unionens vegne af protokollen til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side vedrørende en rammeaftale mellem Den Europæiske Union og Den Demokratiske Folkerepublik Algeriet om de generelle principper for Den Demokratiske Folkerepublik Algeriets deltagelse i EU-programmerne med forbehold af indgåelse nævnte protokol.
   Protokollen er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de person(er), der er beføjet til at undertegne protokollen på Unionens vegne.
   Artikel 3
   Protokollen anvendes midlertidigt fra datoen for undertegnelsen (2), indtil afslutningen af procedurerne for dens indgåelse.
   Artikel 4
   Kommissionen bemyndiges til på Unionens vegne at fastsætte de nærmere regler og specifikke betingelser, herunder det finansielle bidrag, for Den Demokratiske Folkerepublik Algeriets deltagelse i hvert enkelt EU-program. Kommissionen holder løbende Rådets kompetente arbejdsgruppe underrettet.
   Artikel 5
   Denne afgørelse træder i kraft på dagen for vedtagelsen.

      Udfærdiget i Bruxelles, den 17. december 2014.

            På Rådets vegne

         G. L. GALLETTI

            Formand

      (1)  EUT L 265 af 10.10.2005, s. 2.

      (2)  Datoen for undertegnelse af protokollen offentliggøres i Den Europæiske Unions Tidende på foranledning af Generalsekretariatet for Rådet.


title: 2009/237/EF: Europa-Parlamentets afgørelse af 22. april 2008 om decharge for gennemførelsen af budgettet for Den Europæiske GNSS-Tilsynsmyndighed for regnskabsåret 2006

text:
               31.3.2009

               DA

               Den Europæiske Unions Tidende

               L 88/262

         EUROPA-PARLAMENTETS AFGØRELSE
   af 22. april 2008
   om decharge for gennemførelsen af budgettet for Den Europæiske GNSS-Tilsynsmyndighed for regnskabsåret 2006
   (2009/237/EF)
   EUROPA-PARLAMENTET,
   der henviser til det endelige årsregnskab for Den Europæiske GNSS-Tilsynsmyndighed for regnskabsåret 2006 (1),
   der henviser til Revisionsrettens beretning om det endelige årsregnskab for Den Europæiske GNSS-Tilsynsmyndighed for regnskabsåret 2006, med Tilsynsmyndighedens svar (2),
   der henviser til Rådets henstilling af 12. februar 2008 (5843/2008 — C6-0084/2008),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
   der henviser til Rådets forordning (EF) nr. 1321/2004 af 12. juli 2004 om forvaltningsstrukturerne for de europæiske programmer for satellitbaseret radionavigation (4), særlig artikel 12,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 (5), særlig artikel 94,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget (A6-0127/2008),

               1.

               meddeler den administrerende direktør for Den Europæiske GNSS-Tilsynsmyndighed decharge for gennemførelsen af tilsynsmyndighedens budget for regnskabsåret 2006;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Den Europæiske GNSS-Tilsynsmyndighed, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Harald RØMER

            Generalsekretær

      (1)  EUT C 261 af 31.10.2007, s. 38.

      (2)  EUT C 309 af 19.12.2007, p. 72.

      (3)  EFT L 248 af 16.9.2002, s. 1.

      (4)  EUT L 246 af 20.7.2004, s. 1.

      (5)  EFT L 357 af 31.12.2002, s. 72.
    ---documentbreak---

               31.3.2009

               DA

               Den Europæiske Unions Tidende

               L 88/263

         EUROPA-PARLAMENTETS BESLUTNING
   af 22. april 2008
   med bemærkningerne, der er en integrerende del af afgørelsen om decharge for gennemførelsen af budgettet for Den Europæiske GNSS-Tilsynsmyndighed for regnskabsåret 2006
   EUROPA-PARLAMENTET,
   der henviser til det endelige årsregnskab for Den Europæiske GNSS-Tilsynsmyndighed for regnskabsåret 2006 (1),
   der henviser til Revisionsrettens beretning om det endelige årsregnskab for Den Europæiske GNSS-Tilsynsmyndighed for regnskabsåret 2006, med Tilsynsmyndighedens svar (2),
   der henviser til Rådets henstilling af 12. februar 2008 (5843/2008 — C6-0084/2008),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
   der henviser til Rådets forordning (EF) nr. 1321/2004 af 12. juli 2004 om forvaltningsstrukturerne for de europæiske programmer for satellitbaseret radionavigation (4), særlig artikel 12,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 (5), særlig artikel 94,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget (A6-0127/2008),

               A.

               der henviser til, at Revisionsretten fastslog, at den havde fået rimelig sikkerhed for, at årsregnskabet for regnskabsåret 2006 er rigtigt, og at de underliggende transaktioner er lovlige og formelt rigtige,

               B.

               der henviser til, at myndigheden påbegyndte sin virksomhed i 2006, og at den efter etableringen af de nødvendige finansielle systemer i september 2006 overtog ansvaret for sine finansielle aktiviteter fra Kommissionen,

         Generelle punkter, som vedrører de horisontale spørgsmål i forbindelse med EU-agenturerne, og som derfor også er relevante for dechargeproceduren for hvert enkelt agentur

               1.

               bemærker, at de 24 agenturers og andre satellitorganers budgetter, som Revisionsretten har revideret, beløb sig til 1 080,5 mio. EUR i 2006 (det største var budgettet for Det Europæiske Genopbygningsagentur med 271 mio. EUR, og det mindste var budgettet for Det Europæiske Politiakademi (Cepol) med 5 mio. EUR);

               2.

               påpeger, at rækken af eksterne EU-organer, der skal underkastes revision og decharge, nu omfatter ikke blot traditionelle reguleringsorganer, men også forvaltningsorganer, der er oprettet med henblik på gennemførelse af specifikke programmer, og inden længe også vil omfatte fællesforetagender, der er oprettet som offentlig-private partnerskaber (fælles teknologiinitiativer);

               3.

               bemærker, for så vidt angår Parlamentet, at antallet af agenturer, der er genstand for dechargeproceduren, har udviklet sig som følger: regnskabsåret 2000: 8; 2001: 10; 2002: 11; 2003: 14; 2004: 14; 2005: 16; 2006: 20 reguleringsorganer og 2 forvaltningsorganer (ikke medregnet to agenturer, der revideres af Revisionsretten, men er genstand for en intern dechargeprocedure);

               4.

               konkluderer derfor, at revisions-/dechargeproceduren er blevet for besværlig og uforholdsmæssig i forhold til agenturernes/satellitorganernes budgetters størrelse; pålægger det kompetente udvalg at foretage en omfattende gennemgang af dechargeproceduren for agenturer og satellitorganer med henblik på at finde frem til en enklere og mere rationel tilgang i betragtning af det stadig større antal organer, som hver især kræver en særskilt dechargebetænkning i de kommende år;

         Principielle overvejelser

               5.

               kræver, at Kommissionen redegør klart for følgende elementer før oprettelse af et nyt organ eller reform af et eksisterende agentur: agenturtype, agenturets mål, intern styringsstruktur, produkter, tjenesteydelser, vigtige procedurer, målgruppe, agenturets kunder og interessenter, formel forbindelse med eksterne aktører, budgetansvar, finansiel planlægning og personale- og ansættelsespolitik;

               6.

               anmoder om, at de enkelte agenturer styres af en årlig resultataftale, som er formuleret af agenturet og det kompetente generaldirektorat, og som skal indeholde hovedmålene for det kommende år, en finansiel ramme og klare indikatorer for måling af resultater;

               7.

               anmoder om, at agenturernes resultater regelmæssigt (og på ad hoc-basis) revideres af Revisionsretten eller en anden uafhængig revisor; mener, at revisionen ikke bør begrænses til traditionelle elementer af økonomisk forvaltning og korrekt anvendelse af offentlige midler, men også bør omfatte administrativ effektivitet og en vurdering af de enkelte agenturers økonomiske forvaltning;

               8.

               er af den opfattelse, at når der er tale om agenturer, som konstant overvurderer deres respektive budgetbehov, bør den tekniske kompensation ske på baggrund af de ledige stillinger; mener, at dette i det lange løb vil føre til færre formålsbestemte indtægter for agenturerne og dermed også til lavere administrative omkostninger;

               9.

               bemærker, at det er et alvorligt problem, at en række agenturer kritiseres for ikke at følge reglerne om offentlige indkøb, finansforordningen, tjenestemandsvedtægten osv.; mener, at hovedårsagen til dette er, at de fleste bestemmelser og finansforordningen er lavet til større institutioner, og at de fleste små agenturer ikke har den kritiske masse, der er nødvendig for at opfylde disse regler og forskrifter; anmoder derfor Kommissionen om at lede efter en hurtig løsning for at forbedre effektiviteten ved at samle de forskellige agenturers administrative funktioner i samme gruppe, så man opnår denne kritiske masse (idet man tager højde for de nødvendige ændringer i de grundlæggende bestemmelser, der gælder for agenturerne og deres budgetmæssige uafhængighed), eller om hurtigst muligt at udarbejde specifikke bestemmelser for agenturerne (navnlig gennemførelsesbestemmelser for agenturerne), der giver dem mulighed for at opfylde kravene fuldt ud;

               10.

               insisterer på, at Kommissionen, når den udarbejder det foreløbige budgetforslag, tager højde for resultaterne af de enkelte agenturers budgetgennemførelse de tidligere år, navnlig i året n–1, og reviderer det budget, som det pågældende agentur beder om, i overensstemmelse hermed; opfordrer sit kompetente udvalg til at respektere denne revision og, hvis Kommissionen ikke gør det, selv at revidere det pågældende budget til et realistisk niveau, der passer til det pågældende agenturs absorptions- og gennemførelseskapacitet;

               11.

               minder om sin afgørelse om decharge for regnskabsåret 2005, hvori det opfordrede Kommissionen til hvert femte år at forelægge en undersøgelse af den merværdi, hvert enkelt eksisterende agentur tilfører; opfordrer alle relevante institutioner til i tilfælde af en negativ evaluering af et agenturs merværdi at tage de nødvendige skridt ved at omformulere dette agenturs mandat eller lukke det; bemærker, at Kommissionen ikke har foretaget en eneste evaluering i 2007; insisterer på, at Kommissionen skal forelægge mindst fem af disse evalueringer, før der træffes beslutning om decharge for regnskabsåret 2007, og at den skal starte med de ældste agenturer;

               12.

               er af den opfattelse, at Revisionsrettens henstillinger straks bør følges, og at niveauet for den støtte, som agenturerne får, bør tilpasses til deres reelle likviditetsbehov; mener desuden, at ændringerne af den generelle finansforordning bør medtages i agenturernes rammefinansforordning og i deres forskellige specifikke finansforordninger;

         Forelæggelse af rapporteringsdata

               13.

               bemærker, at der ikke findes nogen standardtilgang blandt agenturerne, hvad angår præsentationen af deres aktiviteter i løbet af det pågældende regnskabsår, deres regnskaber og beretninger om den budgetmæssige og økonomiske forvaltning og spørgsmålet om, hvorvidt agenturets direktør bør udarbejde en revisionserklæring; bemærker ligeledes, at ikke alle agenturer skelner klart mellem a) præsentation af agenturets arbejde over for offentligheden og b) teknisk rapportering om budgetmæssig og økonomisk forvaltning;

               14.

               bemærker, at selv om Kommissionens stående instrukser for udarbejdelse af aktivitetsrapporter ikke udtrykkeligt kræver, at agenturet udarbejder en revisionserklæring, har mange direktører alligevel gjort det for 2006, og i et tilfælde indeholdt den et vigtigt forbehold;

               15.

               minder om sin beslutning af 12. april 2005 (6), hvori det opfordrede agenturernes direktører til fra nu af at lade deres årlige aktivitetsrapport, som forelægges sammen med oplysninger om den finansielle og administrative situation, ledsage af en erklæring om transaktionernes lovlighed og formelle rigtighed i lighed med de erklæringer, der underskrives af Kommissionens generaldirektører;

               16.

               anmoder Kommissionen om at ændre sine stående instrukser til agenturerne i overensstemmelse hermed;

               17.

               foreslår desuden, at Kommissionen sammen med agenturerne udarbejder en harmoniseret model, som kan anvendes for alle agenturer og satellitorganer, og som klart skelner mellem

                           —

                           en årsberetning til den almindelige offentlighed om organets aktiviteter, arbejde og resultater

                           —

                           årsregnskab og en beretning om gennemførelsen af budgettet

                           —

                           en aktivitetsrapport efter samme principper som Kommissionens generaldirektørers årlige aktivitetsrapporter

                           —

                           en revisionserklæring underskrevet af organets direktør tillige med eventuelle forbehold eller bemærkninger, som han mener dechargemyndigheden skal gøres opmærksom på;

         Den Europæiske Revisionsrets generelle resultater

               18.

               noterer sig, at Revisionsretten konstaterer (årsberetningen, punkt 10.29 (7), at udbetalingen af støtte betalt af Kommissionen fra Fællesskabets budget ikke er baseret på tilstrækkeligt begrundede skøn over agenturernes likviditetsbehov, og at dette sammen med størrelsen af fremførsler betyder, at agenturerne har betydelige likviditetssaldi; bemærker endvidere, at Revisionsretten anbefaler, at størrelsen af den støtte, der udbetales til agenturerne, bør være i overensstemmelse med deres reelle likviditetsbehov;

               19.

               noterer sig, at 14 agenturer ved udgangen af 2006 endnu ikke havde gennemført ABAC-regnskabssystemet (årsberetningen, fodnote til punkt 10.31);

               20.

               noterer sig Revisionsrettens bemærkning (årsberetningen, punkt 1.25) vedrørende udgifter for ubrugt ferie, som nogle agenturer anfører; påpeger, at Revisionsretten for tre agenturers vedkommende har tilføjet bemærkninger til sin revisionserklæring (Det Europæiske Center for Udvikling af Erhvervsuddannelse (Cedefop), Cepol og Det Europæiske Jernbaneagentur) for regnskabsåret 2006 (2005: Cedefop, Den Europæiske Fødevaresikkerhedsautoritet, Det Europæiske Genopbygningsagentur);

         Intern revision

               21.

               minder om, at i henhold til finansforordningens artikel 185, stk. 3, er Kommissionens interne revisor også intern revisor for de reguleringsagenturer, som modtager tilskud fra EU-budgettet; påpeger, at den interne revisor refererer til hvert agenturs bestyrelse og direktør;

               22.

               henleder opmærksomheden på forbeholdet i den interne revisors årlige aktivitetsrapport for 2006 som følger:
               »Kommissionens interne revisor er ikke i stand til at opfylde sin forpligtelse i henhold til finansforordningens artikel 185 som intern revisor for Fællesskabets organer på tilfredsstillende vis som følge af manglende personaleressourcer.«;

               23.

               bemærker dog den interne revisors bemærkning i hans aktivitetsrapport for 2006 om, at alle fungerende reguleringsagenturer fra 2007 med de ekstra personaleressourcer, som Kommissionen har bevilget til den interne revisionstjeneste (IAS), vil blive underkastet intern revision hvert år;

               24.

               bemærker det stadigt voksende antal regulerings- og forvaltningsorganer og fællesforetagender, som skal revideres af IAS i henhold til finansforordningens artikel 185; opfordrer Kommissionen til at meddele Parlamentets kompetente udvalg, om de personaleressourcer, som IAS har til rådighed, vil være tilstrækkelige til at gennemføre en årlig revision af alle disse organer i de kommende år;

               25.

               bemærker, at det i artikel 72, stk. 5, i forordning (EF, Euratom) nr. 2343/2002 kræves, at hvert agentur hvert år skal sende en rapport udarbejdet af dets direktør til dechargemyndigheden og Kommissionen, som opsummerer antallet og typen af interne revisioner udført af den interne revisor, de anbefalinger, der er givet, og de handlinger, der er foretaget som reaktion på disse anbefalinger; anmoder agenturerne om at oplyse, om dette sker og i givet fald i hvilken form;

               26.

               bemærker med hensyn til den interne revisionskapacitet især i forbindelse med de mindre agenturer et forslag, som den interne revisor den 14. september 2006 stillede til Parlamentets ansvarlige udvalg, om, at mindre agenturer skulle have lov til at købe interne revisionstjenesteydelser fra den private sektor;

         Evaluering af agenturer

               27.

               minder om den fælles erklæring fra Parlamentet, Rådet og Kommissionen (8), som blev vedtaget på samrådet forud for Økofin-Rådets budgetmøde den 13. juli 2007, hvori der anmodes om i) en liste over agenturer, som Kommissionen agter at vurdere, og ii) en liste over de agenturer, der allerede er vurderet, tillige med en sammenfatning af de vigtigste resultater;

         Disciplinære procedurer

               28.

               bemærker, at de enkelte agenturer på grund af deres størrelse har vanskeligt ved at oprette ad hoc-disciplinærudvalg bestående af personale fra den relevante stillingsgruppe, og at agenturer ikke henhører under Kommissionens Undersøgelses- og Disciplinærkontors (IDOC) kompetenceområde; opfordrer agenturerne til at overveje et fælles disciplinærudvalg for agenturerne;

         Udkast til interinstitutionel aftale

               29.

               minder om udkast til interinstitutionel aftale om rammer for europæiske reguleringsorganer (KOM(2005) 59), forelagt af Kommissionen, som havde til formål at skabe en horisontal ramme for oprettelse, struktur, drift, evaluering og kontrol af de europæiske reguleringsorganer; bemærker, at udkastet er et nyttigt initiativ i bestræbelserne på at rationalisere oprettelse og drift af agenturer; bemærker udtalelsen i Kommissionens sammenfattende rapport for 2006 (punkt 3.1, KOM(2007) 274) om, at selv om forhandlingerne gik i stå, efter at forslaget var blevet forelagt, blev diskussionen af spørgsmålet genoptaget i Rådet i slutningen af 2006; beklager, at det ikke har været muligt at gøre yderligere fremskridt frem mod en vedtagelse;

               30.

               glæder sig derfor over Kommissionens løfte om at udsende en meddelelse om fremtiden for reguleringsorganerne i løbet af 2008;

         Selvfinansierende agenturer

               31.

               minder om, at for de to selvfinansierende agenturers vedkommende gives dechargen til direktøren af bestyrelsen; bemærker, at de begge har store akkumulerede overskud stammende fra afgiftsindtægter, som er overført fra tidligere år:

                           —

                           Harmoniseringskontoret for det Indre Marked — kontanter og likvide midler: 281 mio. EUR (9)

                           —

                           EF-Sortsmyndigheden — kontanter og likvide midler: 18 mio. EUR (10);

         Specifikke spørgsmål

               32.

               noterer sig, at Revisionsretten i sin beretning fra 2006 bemærkede, at dens kontrol af en repræsentativ stikprøve på 80 transaktioner viste, at der var svagheder ved den måde, hvorpå forvaltnings- og kontrolsystemerne fungerer, herunder indledning af transaktioner uden de nødvendige beføjelser og indgåelse af en retlig forpligtelse uden forudgående budgetforpligtelse, hvilket er i strid med kravene i finansforordningen;

               33.

               bemærker, at myndigheden den 1. januar 2007 overtog ejendomsretten til alle materielle og immaterielle goder, som er skabt eller udviklet i løbet af Galileo-programmets udviklingsfase;

               34.

               minder om, at overdragelsen af aktiviteterne fra Galileo-fællesforetagendet til myndigheden startede i december 2006, hvor der blev overført 70 mio. EUR samt rettigheder og forpligtelser vedrørende FP6, Meda, Egnos og andre kontrakter. Derfor androg myndighedens samlede aktiver 76,6 mio. EUR ved udgangen af 2006, selv om fællesskabstilskuddet og dens øvrige indtægter i 2006 kun udgjorde godt 7 mio. EUR;

               35.

               påpeger, at det af myndighedens svar fremgår, at den i løbet af 2007 modtog 97 % af et ekstra beløb på 65 mio. EUR i henhold til en aftale mellem GNSS og tre medlemmer af fællesforetagendet (Den Europæiske Rumorganisation, det kinesiske center for telemåling og MATIMOP — det israelske industricenter for forskning og udvikling); bemærker Revisionsrettens bemærkning om, at dette beløb er eksklusive restbeløbet fra afviklingen af fællesforetagendet Galileo, som først vil blive overført til myndigheden, når afviklingsproceduren er overstået;

               36.

               forstår på Rådets konklusioner fra dets møde den 3. december 2007, at de anslåede omkostninger til GNSS-programmerne i perioden 2007-2013 beløber sig til 3,4 mia. EUR, og at projektet vil blive finansieret af offentlige midler;

               37.

               konkluderer derfor, at selv om myndigheden er et EU-agentur, vil det i sin egenskab af indehaver af alle Galileo-aktiver agere væsensforskelligt fra andre reguleringsorganer, og at myndigheden på grund af de store beløb på dens balance i fremtiden vil være genstand for særligt grundige undersøgelser fra de organer, der har til opgave at overvåge EU’s udgifter;

               38.

               bemærker, at afviklingen af fællesforetagendet Galileo vil blive behandlet i en særlig beretning fra Revisionsretten i 2008.

      (1)  EUT C 261 af 31.10.2007, s. 38.

      (2)  EUT C 309 af 19.12.2007, p. 72.

      (3)  EFT L 248 af 16.9.2002, s. 1.

      (4)  EUT L 246 af 20.7.2004, s. 1.

      (5)  EFT L 357 af 31.12.2002, s. 72.

      (6)  Alle beslutninger vedrørende agenturerne blev offentliggjort i EUT L 196 af 27.7.2005.

      (7)  EUT C 273 af 15.11.2007, s. 1.

      (8)  Rådets dokument DS 605/1/07 Rev 1.

      (9)  Kilde: Beretning om årsregnskabet for Kontoret for Harmonisering i det Indre Marked (Varemærker og Design) for regnskabsåret 2006, med kontorets svar (EUT C 309 af 19.12.2007, s. 141).

      (10)  Kilde: Beretning om årsregnskabet for EF-Sortsmyndigheden for regnskabsåret 2006, med Sortsmyndighedens svar (EUT C 309 af 19.12.2007, s. 135).